stanford-oval/wikipedia huggingface dataset:
תקיפות ישראל בעיראק (2019)
הערות שוליים

1 2  איראן מודה :מפקד במשה"מ נהרג בתקיפה ישראלית בעיראק, המרכז הירושלמי לענייני ציבור ומדינה, 31 ביולי 2019.
1 2  Israel said to hit Iranian sites in Iraq, expanding strikes on missile shipments, טיימס אוף ישראל, 30 ביולי 2019.
↑  דיווח: טילים איראניים שהוסתרו במשאיות מזון הופצצו בעיראק, באתר ynet, 19 ביולי 2019.
1 2  Israel Expanding Attacks Against Iranians in Syria and Iraq, ג'רוזלם פוסט, 29 ביולי 2019
↑  אריאל כהנא, נתניהו רמז: ישראל עומדת מאחורי תקיפת בסיס הכוחות האיראניים בעיראק, באתר ישראל היום, 22 ביולי 2019.
↑  טל לב רם, ‏דיווחים בסוריה: ישראל תקפה יעד חיזבאללה באזור קוניטרה, באתר מעריב אונליין, 1 באוגוסט 2019.
↑  יאסר עוקבי, ‏דיווח: פיצוץ במחסן תחמושת של מיליציה פרו-איראנית בבגדד, באתר מעריב אונליין, 12 באוגוסט 2019.
↑  אלון בן דוד, ‏38 שנים אחרי השמדת הכור - הפרסומים טוענים שישראל שבה לפעול בעיראק, באתר מעריב אונליין, 16 באוגוסט 2019.
↑  דניאל סלאמה, התקיפה המסתורית בעיראק: שלושה מל"טים לא מזוהים נצפו מעל מחסן הטילים, באתר ynet, 19 באוגוסט 2019.
↑  דניאל סיריוטי, דיווח בעיראק: "50 טילים איראניים הושמדו בתקיפת הבסיס צפונית לבגדד", באתר ישראל היום, 20 באוגוסט 2019.
↑  טל לב רם, ‏תיעוד לוויין: תוצאות התקיפה בגבול סוריה-עיראק, באתר מעריב אונליין, 9 בספטמבר 2019,
דניאל סלאמה, דיווח בסוריה: מטוסים תקפו יעדים של מיליציות פרו-איראניות, באתר ynet, 9 בספטמבר 2019.
↑  דניאל סלאמה, דיווח: לפחות עשרה הרוגים בתקיפה בגבול סוריה-עיראק, באתר ynet, 17 בספטמבר 2019
↑  גיא אלסטר, טל שלו‏, דיווח: מחסן נשק איראני הותקף מהאוויר באזור הגבול בין סוריה לעיראק, באתר וואלה, 4 בדצמבר 2019.
↑  דניאל סלאמה והסוכנויות, קאסם סולימאני חוסל בתקיפה אווירית בעיראק, באתר ynet, 3 בינואר 2020
ג'ימי הארי

| --- | --- |
 לידה:  סן דייגו
 שם לידה:  James Harry Nosanow
 מוקד פעילות:  ארצות הברית 
 תקופת הפעילות:  מ-1993 
 סוגה:  רוק אלטרנטיבי 
 
ג'ימי הארי (באנגלית: Jimmy Harry) הוא פזמונאי, מפיק מוזיקלי ורב-נגן אמריקאי המתגורר בלוס אנג'לס, קליפורניה.
קריירה

במרוצת השנים, הארי עבד עם אמנים ולהקות כמו מדונה, פינק, ויזר, קיילי מינוג, קלי קלרקסון, פישרספונר, או לנד, וסנטנה. הוא זכה בפרס גלובוס הזהב בשנת 2012 מטעם איגוד העיתונאים הזרים בהוליווד, בקטגוריית "השיר המקורי הטוב ביותר" ביחד עם מדונה וג'ולי פרוסט על השיר "Masterpiece".
בשנת 2010, ההפקה שלו ל-"Sober" של פינק הייתה מועמדת לפרס גראמי בקטגוריית "ביצוע הפופ הנשי הטוב ביותר"; הוא גם כתב והפיק את "Funhouse", שיר נושא מתוך אלבום בעל אותו שם של פינק, עליו הועמד לגראמי בקטגוריית "אלבום הפופ הווקאלי הטוב ביותר". ג'ימי זכה להכרה מהאקדמיה לקולנוע והטלוויזיה הקנדיים בטקס פרסי המסך הקנדי בשנת 2014, במסגרתו הוא וסרינה ריידר זכו בקטגוריית "השיר המקורי הטוב ביותר" על השיר "It's No Mistake" מתוך הסרט, "טעות מהסוג הנכון".
הערות שוליים

↑  "Madonna's 'Masterpiece' Wins The Golden Globe". mtv.com. 2012-01-05. אורכב מ-המקור ב-25 באוקטובר 2014. נבדק ב-2015-04-12. {{cite web}}:  (עזרה)
↑  "Pink 'Sober' New Song". dailymotion.com. 2008-10-15. נבדק ב-2015-04-12.
↑  "Weezer 'Smart Girls'". allmusic.com. נבדק ב-2015-04-12.
↑  "Deconstructing Kylie Minogue: An Analysis of Kylie's Artistic Input with Deconstruction Records". vividscribe.com. 2015-01-12. אורכב מ-המקור ב-2015-04-05. נבדק ב-2015-04-12.
↑  "'Thankful' Album Review". rollingstone.com. 2003-04-23. אורכב מ-המקור ב-2018-05-24. נבדק ב-2015-04-12.
↑  "We Need A War". iheart.com. נבדק ב-2015-04-12.
↑  "Sun of a Gun". allmusic.com. נבדק ב-2015-04-12.
↑  "Santana: Cry Baby Cry featuring Sean Paul and Joss Stone". ultimatesantana.com. אורכב מ-המקור ב-2016-03-04. נבדק ב-2015-04-12.
↑  "2012 Golden Globes 2012: The Winners List". hollywoodreporter.com. 2012-01-15. נבדק ב-2015-04-11.
1 2  "The Official Site of Music's Biggest Night". GRAMMY.com. נבדק ב-2013-03-31.
↑  "2014 CANADIAN SCREEN AWARDS Film Winners". academy.ca. נבדק ב-2014-03-12.(הקישור אינו פעיל, July 2019)
| --- | --- |
בקרת זהויות :  MusicBrainz: 1d1a86f3-c8f9-4fd4-8f57-1f21b4d99178
ג'ולי פרוסט

| --- | --- |

 לידה:  26 בספטמבר 1970 (בת 54)
 מקום הקמה:  אוקלהומה 
 מוקד פעילות:  לוס אנג'לס 
 תקופת הפעילות:  מ-2002 
 סוגה:  מוזיקת פופ 
 
ג'ולי פרוסט (באנגלית: Julie Frost; נולדה ב-26 בספטמבר 1970) היא פזמונאית, זמרת, גיטריסטית ומפיקה מוזיקלית אמריקאית.
היא זוכת פרס גלובוס הזהב ותחרות האירוויזיון בתור כותבת, כמו גם פרס בחירת ההורים על הפקה והשתתפות במספר אלבומים.
פרוסט הייתה למייסדת של עמותת "שירים לפילים", במטרה לעזור ולגייס כספים בתעשיית המוזיקה עבור הפילים ברחבי העולם. היא הפזמונאית האמריקאית השנייה שזוכה בתחרות האירוויזיון, ככותבת שותפה של השיר "Satellite", שזכה בתחרות מטעם גרמניה. פרוסט הייתה שותפה לכתיבת השיר "Masterpiece" של הזמרת-יוצרת האמריקאית מדונה, מתוך פסקול סרטה "וואליס ואדוארד". השיר זכה בפרס גלובוס הזהב לשיר המקורי הטוב ביותר ונכלל בפסקול של הסרט, W.E. (Music from the Motion Picture).
ראשית חייה וקריירה

פרוסט גדלה בכפר ורמונט והחלה להופיע בפומבי בשנת 1992 בשיקגו. אלבום הסולו הראשון שלה The Wave ‏(2002) התקבל בחיוב על ידי מבקרי מוזיקה שונים; על סגנון הכתיבה שלה, מבקרת המוזיקה ג'וני לופטוס כתבה "הזמרת/כותבת משיקגו, ג'ולי פרוסט, אוהבת להציג בשיריה כאב לב ותחנונים, תוך שילוב משחקי מילים מתוחכמים". בהמשך ייסדה פרוסט אולפן משלה "Happy Child Studios", שנועד להפקה של שירים עבור משפחות וילדים, והוציאה לאור את אלבומה Happy Child Music ‏(2006).
בין הקרדיטים שלה נמנים השירים "Just Can't Get Enough" של הבלאק אייד פיז, אחד הבתים מ-"Castle Made of Sand" של פיטבול ו-"Sweet Spot" של פלו ריידה. היא גם הייתה שותפה לכתיבת שירה של ביונסה "Countdown",‏ "Kiss Me" של אד שירן, "Primadonna" של מרינה והיהלומים. פרוסט כתבה את "Endless Love" בביצוען של טיגן ושרה. בהמשך, השתתפה בכתיבת "Lift Me Up" בהשתתפות ניקו, וינז וליידיסמית' בלאק ממבזו באלבומו של דייוויד גטה, Listen; היא השתתפה בכתיבת הסינגל "Marvin Gaye" של צ'ארלי פות' בהשתתפות מייגן טריינור. בנוסף, פרוסט השתתפה בכתיבת הסינגל "Obsession" של די ג'יי וייס בהשתתפות קייל וג'ון בליון. בהמשך הקריירה שלה, היא כתבה את "Ring" ל-Rare של סלינה גומז, ואת "Oh My God" עבור אלבומו של אלק בנג'מין, These Two Windows. היא הועמדה לפרס גראמי הלטיני בשנת 2020 עם "Love" שנכתב ביחד עם ג'סי וג'וי, הלקוח מהאלבום, Aire.
פרוסט הוחתמה ב-EMI ב-2009 על ידי מנהל המוזיקה ביג ג'ון פלאט. בשנת 2010, שיר שנכתב על ידי פרוסט ודיין ג'ון גורדן, "Satellite", זכה בתחרות האירוויזיון 2010 מטעם גרמניה. את השיר הקליטה לנה מאייר-לנדרוט; הוא הפך לאחר מכן ללהיט במדינות שונות ברחבי אירופה, ודורג במקום הראשון במצעד הסינגלים האירופי.
דיסקוגרפיה

2006: Happy Child Music
2002: The Wave
2000: "Songs for Wiggleworms"
הערות שוליים

↑  W.E., 2012-01-20, נבדק ב-2024-10-13
↑  Darryl Cater: review of Frost's debut album The Wave (אורכב 26.12.2010 בארכיון Wayback Machine), retrieved 10 July 2010
↑  Julie Frost (אורכב 18.10.2011 בארכיון Wayback Machine) at centerstagechicago.com, retrieved 10 July 2010
| --- | --- |
בקרת זהויות :  BIBSYS: 13005195  BnF: cb16914023c (data)  GND: 141603852  MusicBrainz: 4324a917-7cfe-41bd-9e51-179cca86d8e3
דרלין קונלי

| --- | --- |

 לידה:  18 ביולי 1934 שיקגו, ארצות הברית 
 פטירה:  14 בינואר 2007 (בגיל 72) לוס אנג'לס, ארצות הברית 
 מדינה:  ארצות הברית 
 תקופת הפעילות:  מ-1961 
 בן או בת זוג:  ביל וודסון (1959–1966) 
 מספר צאצאים:  1 
 פרופיל ב-IMDb
 
דרלין קונלי (באנגלית: Darlene Conley‏; 18 ביולי 1934 – 14 בינואר 2007) הייתה שחקנית אמריקנית.
חייה

קונלי, אמריקנית ממוצא אירי, נולדה בעיר שיקגו אשר במדינת אילינוי. קריירת המשחק של קונלי נמשכה חמישה עשורים, אך היא מוכרת בעיקר בשל גילום דמותה של סאלי ספקטרה באופרת הסבון הפופולרית היפים והאמיצים (1988–2007). קונלי מתה מסרטן הקיבה בגיל 72. לעומת זאת, הוחלט בסדרה היפים והאמיצים לא להרוג את הדמות של סאלי, אלא להגיד שהיא יצאה לגמלאות, והיא מסתובבת בעולם.
רוי דיסני

| --- | --- |

 לידה:  24 ביוני 1893 שיקגו, ארצות הברית 
 פטירה:  20 בדצמבר 1971 (בגיל 78) ברבנק, ארצות הברית 
 שם לידה:  Roy Oliver Disney 
 מדינה:  ארצות הברית ארצות הברית
 מקום קבורה:  פארק הזכרון פורסט לוון 
 תקופת הפעילות:  מ-1929 
 מפלגה:  המפלגה הרפובליקנית 
 בן או בת זוג:  Edna Disney (11 באפריל 1925–20 בדצמבר 1971) 
 פרסים והוקרה:  כוכב בשדרת הכוכבים בהוליווד 
 
רוי אוליבר דיסני (באנגלית: Roy Oliver Disney;‏ 24 ביוני 1893 – 20 בדצמבר 1971) היה אחיו הגדול של וולט דיסני. רוי סייע לאחיו בייסוד חברת וולט דיסני וכיהן כמנכ"ל החברה בין השנים 1929–1971 (אף שבפועל קיבל את התואר רשמית בשנת 1968), כנשיא החברה בין השנים 1945 ועד פטירתו, וכיו"ר החברה בין השנים 1966 עד פטירתו.
קורות חיים

רוי נולד לאליאס דיסני ולפלורה קאל דיסני, בשיקגו שבמדינת אילינוי שבארצות הברית.
באפריל 1925 נשא רוי לאישה את אדנה, ונולד להם בן אחד – רוי אדוארד דיסני, ב-10 בינואר 1930.
רוי עבד עם אחיו וסייע לו להקים את חברת וולט דיסני. בעוד שוולט עסק בצד היצירתי של החברה, עסק רוי בצד העסקי.
לאחר מותו של וולט בשנת 1966 שינה רוי את תוכניתו לפרוש מן החברה, והחליט להמשיך את חלומו של אחיו להקמת דיסניוורלד – רוי שינה את שם הפרויקט, אשר נקרא רשמית "וולט דיסני וורלד" – על שמו של אחיו.
לאחר פתיחת אתר הנופש באוקטובר 1971, פרש רוי מן החברה. רוי נפטר זמן קצר לאחר מכן משבץ מוחי, בהיותו בן 78. רוי נקבר בפורסט לון ממוריאל פארק, בקליפורניה, בסמוך לאחיו.
פסלו של רוי, שלצידו מיני מאוס מוצב בכיכר העיר ברחוב הראשי של פארק ממלכת הקסם. פסל זה מזכיר את פסלו של וולט דיסני לצד מיקי מאוס הניצב בדיסנילנד שבקליפורניה. בנוסף, העתק פסלו של רוי ניצב לצד הנהלת חברת וולט דיסני בברבנק שבקליפורניה.
Funhouse

Funhouse הוא אלבומה החמישי של הזמרת פינק. האלבום יצא לאור ברחבי העולם באוקטובר 2008. האלבום הגיע למקום ראשון במצעדים של המדינות אוסטרליה, ניו זילנד ואנגליה, הוא גם הצליח במדינות ארצות הברית, אירלנד, צרפת וגרמניה.
הפקה

הסינגל הראשון שלה מהאלבום "So What" היה המצליח ביותר שלה בכל הקריירה שלה. הוא הגיע למקום ראשון באחת עשרה מדינות ולחמשת הראשונים בהרבה מדינות אחרות. הסינגל השני שלה "Sober" הגיע לעשרים הראשונים בעשרים מדינות כולל ארצות הברית, קנדה וטורקיה. הסינגל השלישי "Please Don't Leave Me" הגיע לארבעים הראשונים בארצות הברית ולעשרים הראשונים בקנדה, ניו זילנד, אוסטרליה ואנגליה. עוד סינגל שיצא הוא "Bad Influence" שצועד במצעדים של ניו זילנד ואוסטרליה. סינגלים נוספים שיצאו: "Funhouse" ששוחרר לראשונה באוגוסט, 2009 באנגליה,"I Don't Believe You" ששוחרר לראשונה באוקטובר באוסטרליה ו"Ave Mary A" שיצא באוסטרליה בינואר, 2010.
שמו המקורי של האלבום היה אמור להיות "Heartbreak Is A Motherfucker" ששמו ניתן בעקבות הגירושין המכוערים של פינק ובעלה, קארי הארט, למרות שהם השלימו בסוף. השם שונה כדי למנוע ביקורת וירידה במכירות האלבום. האלבום מכר עד כה בכ-6.500.000 עותקים.
הערות שוליים

↑  מקס מרטין, בילימאן, מאצ'ו-פסיכו, בוצ' ווקר, אל קליי, דנז'ה, גרג וולס, אג וויטס, ג'ימי הארי, טוני קאנל, פינק
| פינק |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Can't Take Me Home • M!ssundaztood • Try This • I'm Not Dead • Funhouse • The Truth About Love • Beautiful Trauma • Hurts 2B Human • Trustfall |  |
| אלבומי אוסף | Missundaztood / Can't Take Me Home • Pink Box • Greatest Hits... So Far!!! • The Album Collection • The Album Collection! • Greatest Hits... So Far 2019!!! |  |
| אלבומי הופעה | All I Know So Far: Setlist |  |
| אלבומי וידאו | Pink: Live in Europe • Live from Wembley Arena, London, England • Funhouse Tour: Live in Australia • The Truth About Love Tour: Live from Melbourne |  |
| סיבובי הופעות | Party Tour • Try This Tour • I'm Not Dead Tour • Funhouse Tour • Funhouse Summer Carnival Tour • The Truth About Love Tour • Beautiful Trauma World Tour • Pink Summer Carnival |  |
| ערכים קשורים | You+Me (.rose ave) |  |
| פינק – שירים |
| --- | --- | --- |
| Can't Take Me Home | "There You Go" • "Most Girls" • "You Make Me Sick" |  |
| M!ssundaztood | "Get the Party Started" • "Don't Let Me Get Me" • "Just like a Pill" • "Family Portrait" |  |
| Try This | "Feel Good Time" • "Trouble" • "God Is a DJ" • "Last to Know" |  |
| I'm Not Dead | "Stupid Girls" • "Who Knew" • U + Ur Hand" • Nobody Knows" • "Dear Mr. President" • Leave Me Alone (I'm Lonely)" |  |
| Funhouse | "So What" • "Sober" • "Please Don't Leave Me" • "Bad Influence" • "Funhouse" • "I Don't Believe You" • "Glitter in the Air" |  |
| Greatest Hits... So Far!!! | "Raise Your Glass" • "Fuckin' Perfect" |  |
| The Truth About Love | "Blow Me (One Last Kiss)" • "Try" • "Just Give Me a Reason" • "True Love" • "Walk of Shame" • "Are We All We Are" |  |
| Beautiful Trauma | "What About Us" • "Beautiful Trauma" • "Whatever You Want" • "Secrets" |  |
| Hurts 2B Human | "Walk Me Home" • "Can We Pretend" • "Hurts 2B Human" • "Love Me Anyway" |  |
| All I Know So Far: Setlist | "Cover Me in Sunshine" • "All I Know So Far" |  |
| Trustfall | "Never Gonna Not Dance Again" |  |
| סינגלים אחרים | "Lady Marmalade" • "Bridge of Light" • "Today's the Day" • "Just Like Fire" • "Setting the World on Fire" • "A Million Dreams" • "One Too Many" • "Anywhere Away from Here" • "Irrelevant" |  |
| השתתפות בסינגלים | "I Am Not My Hair" • "Rock and Roll Heaven's Gate" • "Waterfall" |  |
| סינגלים שיווקיים | "Humble Neighborhoods" • "Catch Me While I'm Sleeping" • "'Cuz I Can" • "Ave Mary A" • "Heartbreak Down" • "You and Me" • "Break the Cycle" • "Capsized" • "Hustle" |  |
| --- | --- |
בקרת זהויות :  MusicBrainz release group: d8e89f6d-0c5b-3a05-a660-8c7367274d85
תאונסט בגוסורה

תאונסט בגוסורה (Théoneste Bagosora) (16 באוגוסט 1941 - 25 בספטמבר 2021) היה קצין צבא רואנדי. הוא נודע בעיקר בשל מעורבותו ברצח העם ברואנדה ב-1994, שבגינו נידון למאסר עולם על ידי בית הדין הפלילי הבינלאומי לרואנדה (ICTR).
שנותיו הראשונות וקריירה צבאית

באגוסורה נולדה ב-Giciye במה שהוא כיום מחוז Nyabihu (אנ'), המחוז המערבי (אנ'), רואנדה. ב-1964 סיים את לימודיו ב- École des officiers (בית ספר לקצינים) בקיגאלי בדרגת סגן משנה. ב-1982 סיים את לימודיו בהצטיינות ב־Institut des hautes études de défense nationale (אנ') בצרפת. במהלך הקריירה הצבאית שלו, הוא שירת כמפקד השני של ה- École supérieure militaire (בית הספר הצבאי העליון) בקיגאלי וכמפקד המחנה הצבאי קאנומבה.[דרוש מקור]
ב-29 באפריל 1970 הועלה לדרגת קפטן, המקבילה לסרן. הוא הפך לקולונל באוקטובר 1989. הוא מונה לתפקיד הרמטכ"ל במשרד הביטחון ביוני 1992. למרות פרישתו הרשמית מהצבא ב-23 בספטמבר 1993, הוא שמר על תפקיד זה עד שנמלט מהמדינה ביולי 1994. בשלוש השנים העוקבות התרסקות מטוסו של נשיא רוהנדא ב-6 באפריל 1994, Juvenal Habyarimana, התברר שבוגוסורה "קיבל את התפקיד הבכיר ביותר במשרד הביטחון הרוהנדי".
תפקידו ברצח העם

בגוסורה תואר כאדריכל של רצח העם, ואף נאמר על תפקידו כי "נראה שעד כמה שניתן לדבר על מארגן כללי של המבצע, הגדרה זו ראוי שתקושר לקולונל תאונסט בגוסורה." באגוסורה נולדה באותו אזור צפוני כמו Juvenal Habyarimana, נשיא רואנדה בין השנים 1973 ל-1994.
ארגון זכויות האדם Human Right Watch שם ידיו על כתבים ויומנים של בווגרסורה לאחר המלחמה, שם נחשף שהוא ארגן באופן מחושב ומוקדם את הפתרון הסופי של רוהנדה. במהלך חורף ואביב 94, בוגוסורה עמל על תוכנית מפורטת להצבת "מגויסים" ש"יגנו" על רוהנדסה מהאויב. יומניו פירטו הוראות לחלוקת נשקים ורעיונות למסרים שישודרו בתחנת רדיו ייעודית.
למרות שהיה נוכח במשא ומתן על הסכמי ארושה באוגוסט 1993, הוא מעולם לא תמך בהם. הוא מצוטט בהרחבה כמי שאמר בהקשר של הסכמי ארושה, שהוא חוזר לרואנדה כדי "להתכונן לאפוקליפסה", אבל הדבר אינו נחשב למוסכם במחקר. לוק מרצ'ל, קצין בלגי, ששימש כמפקד גזרת קיגאלי באונאמיר, דיווח שבגוסורה אמר לו שהדרך היחידה לפתור את הבעיות של רואנדה היא להיפטר מהטוטסי.
בגוסורה היה אחראי על הקמת יחידות "הגנה עצמית" חצי-צבאיות, ה־Interahamwe, שנועדו לפעול בכל מחוז במדינה. קבוצות אלו היו אמורות לפעול בשיתוף פעולה עם המשטרה המקומית, המיליציות והרשויות הצבאיות. בגוסורה היה אחראי גם על הפצת נשק ומצ'טות ברחבי רואנדה. בין ינואר 1993 למרץ 1994 ייבאה רואנדה יותר מ-500,000 מצ'טות, פי שניים ממספרם שיובאו בשנים קודמות.
בסביבות השעה 20:15 בערב ה-6 באפריל 1994, טס הנשיא ז'ובנל הביארימנה בחזרה לקיגאלי לאחר פגישה כאשר מטוסו נפגע (אנ') משני טילים שנורו מהקרקע. בהתרסקות המטוס נספו כל הנוסעים.
עמדת ממשלות ארצות הברית ורואנדה היא שהטילים נורו מקסרקטין קנומבה (Kanombe), שהיו בשליטת המשמר הנשיאותי, אך מסקנה זו שנויה במחלוקת. עם שידור החדשות על מותו של הנשיא, מעשי ההרג החלו.
לאחר ההתנקשות, קולונל בגוסורה כינס ישיבת בכירים במשטר. רומיאו דאלר, מפקד כח האו"ם הוזמן, והגיע בכדי לאתר את ההנהגה הבכירה של צבא רואנדה. דאלייר דחה את הצעתו של בגוסורה לחייב את הצבא להשתלט על המצב הפוליטי עד שיוכלו למסור אותו לפוליטיקאים והוא הזכיר לו שלרואנדה עדיין יש ממשלה בראשות ראש הממשלה אגתה אווילינגיימאנה. בגוסורה הגיב שהממשלה לא מסוגלת לשלוט במדינה. כמה שעות לאחר מכן, מאדאם אגתה נרצחה עם בעלה על ידי חברי המשמר הנשיאותי והצבא. לאחר הניסיון הכושל של בגוסורה לגרום לצבא לתפוס את השלטון, הקבוצה החלה לגבש ממשלה זמנית. הממשלה הזמנית הייתה קבוצה רב-מפלגתית, אך כולן הגיעו מהחלקים הניציים של מפלגותיהם.
מעשי טבח החלו בכל רחבי הארץ. רבים מהטוטסים הבולטים וההוטו המתונים נהרגו מיד, כששמותיהם וכתובותיהם היו ברשימות. רדיו מיל קולינס שידר הסתה לרצח. משאיות החלו להגיע כדי לאסוף עשרות גופות. בבוקר ה-7 באפריל, עשרה חיילים בלגים מכח שמירת השלום של האו"ם ששמרו על ראש הממשלה אגתה והיו עדים לחיילי הממשלה שהטילו מצור על מקום מגוריה, פורקו מנשקם ונלקחו למחנה קיגאלי, כ-200 מטרים מהמקום שבו קיים קולונל בגוסורה פגישה של קציני צבא. חיילי כח שמירת השלום נרצחו במהלך מספר שעות על ידי אנשי צבא. במהלך עדותו במשפט שנערך לאחר מכן, הודה קולונל בגוסורה שנכח בזירה בזמן שהרציחות היו בעיצומן, למרות שטען שהוא לא יכול היה לעשות דבר כדי לעצור את ההרג. כצפוי, מותם של עשרת שומרי השלום הבלגים גרם לנסיגה של רוב חיילי שמירת השלום מרואנדה, ולמעשה פינה את הדרך לטבח.
תפקידו ברצח העם > משפט באשמת רצח עם

מאוחר יותר עבר בגוסורה לקמרון עם עוד כמה מנהיגי כוח ההוטו. שם הוא נעצר עם אנדרה נטגרורה ב-1996. בשנת 1997, הוא הופיע לראשונה בפני בית הדין הפלילי הבינלאומי לרואנדה (ICTR) בארושה, טנזניה, כדי להתמודד עם שלוש עשרה סעיפים של פשעים בינלאומיים שונים, בגין רצח עם, פשעים נגד האנושות ופשעי מלחמה. המשפט המשותף עם שלושה קציני צבא בכירים נוספים שהואשמו כמי שהשתתפו אף הם במעשים נפתח ב-2 באפריל 2002.
בשנת 2011 הופחת העונש ל-35 שנות מאסר בערעור. הוא היה אמור להיות כלוא עד גיל 89, אך נפטר בגיל 80. לפי החוקר רנה למרצ'נד (אנ'), באגוסורה היה "המארגן הראשי של ההרג". ב-25 בספטמבר 2021, נפטר בגוסורה בבית חולים בכלא במאלי, שם טופל בבעיות לב.
הערות שוליים

↑  "Théoneste Bagosora, considéré comme le «cerveau» du génocide au Rwanda, est mort". RFI (בצרפתית). 25 בספטמבר 2021. נבדק ב-25 בספטמבר 2021. {{cite news}}:  (עזרה)
↑  "Rwanda genocide 'kingpin' Théoneste Bagosora dies in prison". BBC News (באנגלית בריטית). 25 בספטמבר 2021. נבדק ב-26 בספטמבר 2021. {{cite news}}:  (עזרה)
1 2  Abdi Latif Dahir, Théoneste Bagosora, a Mastermind of Rwanda Genocide, Dies at 80, The New York Times, ‏26 בספטמבר 2021
↑  "National Guard Officer Appointments Reported". Translations on Sub-Saharan Africa. No. 950. Joint Publications Research Service. 5 באוקטובר 1970. pp. 59–60. {{cite news}}:  (עזרה)
↑  Dahir, Abdi Latif (27 בספטמבר 2021). "Théoneste Bagosora, a Mastermind of Rwanda Genocide, Dies at 80". The New York Times. p. D8. נבדק ב-31 באוקטובר 2021. {{cite news}}:  (עזרה)
↑  Gérard Prunier The Rwanda Crisis: History of a Genocide, New York: Columbia University Press, 1995. ISBN 0-231-10408-1.
1 2  Off 2000:48–49
↑  Pages 50–53, Judgement and Sentence, 18 December 2008, The Prosecutor v. Bagosora et al. Case no. ICTR-98-41-T
↑  McGreal, Chris; correspondent, Africa (2008-12-19). "'If Tutsis died it was because the people were angry with them'". The Guardian (באנגלית בריטית). ISSN 0261-3077. נבדק ב-2024-09-09.
↑  Rick Kauffman, Temple Law and the United Nations: A Professor Takes Her Place on the International Bench - Temple Law, Temple University Beasley School of Law, ‏2024-04-29 (באנגלית אמריקאית)
↑  Shul-Nom, Yohanna Bako, Jacob Jatau, and Matthew Yakubu. "ETHNIC CONTESTATIONS AND POST-GENOCIDE TRANSFORMATION IN RWANDA." SAPIENTIA GLOBAL JOURNAL OF ARTS, HUMANITIES AND DEVELOPMENT STUDIES 5.2 (2022).
↑  Rwandan Genocide ‑ Facts, Response & Trials, HISTORY, ‏2023-05-19 (באנגלית)
↑  Dallaire 2003:222
↑  Dallaire 2003:245
↑  Prunier 1995:232–233
↑  "Rwandan genocide sentence reduced". BBC News. 14 בדצמבר 2011. {{cite news}}:  (עזרה)
↑  Lemarchand, René (25 ביוני 2018). "Rwanda: the state of Research". Violence de masse et Résistance – Réseau de recherche. Sciences Po. ISSN 1961-9898. ארכיון מ-19 בנובמבר 2018. נבדק ב-13 בדצמבר 2018. {{cite journal}}:  (עזרה)
| --- | --- |
בקרת זהויות :  LCCN: no2016072529  VIAF: 38146635716641982771   WorldCat (עם VIAF): 38146635716641982771
גזה גארדוני

| --- | --- |
הסופר בשנת 1921
 לידה:  3 באוגוסט 1863 גארדוני-אגארדפוסטה -Agárdpuszta, מחוז פייר, ממלכת הונגריה, האימפריה האוסטרית 
 פטירה:  30 באוקטובר 1922 (בגיל 59) אגר, ממלכת הונגריה 
 שם לידה:  Ziegler Géza
 מדינה:  הונגריה 
 לאום:  הונגרי עם שורשים גרמניים
 מקום קבורה:  Castle of Eger 
 שם עט:  Don Vigole, Mummery Róbert, Göre Gábor, Nemeskéry Sándor 
 עיסוק:  סופר, עיתונאי, משורר, מחזאי
 מקום לימודים:  המכללה הרפורמית שארושפאטאק, המדרשה הבישופית למורים בעיר אגר, Eszterházy Károly Catholic University 
 שפות היצירה:  הונגרית
 סוגה:  סיפורים קצרים, נובלות, רומנים היסטוריים, רומנים  פסיכולוגיים, שירה, מחזות עממיים
 זרם ספרותי:  ריאליזם, לאומיות עם גוון רומנטי, מודרניזם
 נושאי כתיבה:  תולדות הונגריה, נפש האדם, הומור
 יצירות בולטות:  הרומנים "הכוכבים של אגר", "האדם הלא נראה", "עבדי אלהים", המחזה "היין"
 תקופת הפעילות:  1879–1922 (כ־43 שנים)
 צאצאים:  József Gárdonyi 
 מספר צאצאים:  4 
 פרסים והוקרה:  חבר לשם כבוד באקדמיה ההונגרית למדעים
 www.gardonyigeza.hu
 
גזה גארדוני, שמו בלידה גזה ציגלר (בהונגרית: Gárdonyi Géza, במקור Ziegler Géza,‏ 3 באוגוסט 1863 בגארדוני-אגארדפוסטה – 30 באוקטובר 1922 באגר) היה סופר, משורר, מחזאי ועיתונאי הונגרי, חבר לשם כבוד באקדמיה ההונגרית למדעים. גארדוני היה מצד אביו בן למשפחה הונגרית בעלת שורשים גרמניים. ספריו התמקדו בעיקר בחיי הכפר ההונגרי ובאירועים מתולדותיהם של האגן הפאנוני ושל הונגריה.
ביוגרפיה > ילדות וצעירות

גזה גארדוני נולד בשנת 1863 בגארדוני-אדארדפוסטה, בקצה המערבי של הונגריה, במחוז פייר. הוא נולד תחת השם גזה ציגלר והיה בנו של שאנדור מיהאי ציגלר (1879-1823), הונגרי ממוצא סקסוני, לותרני בדתו, ויליד הכפר נמשקר (מצפון-מערב הונגריה) ושל רעיתו, תרזיה נאג' (Nagy; ‏1926-1840), כ-17 שנה צעירה מבעלה. בצעירותו השתתף האב במאמץ המלחמתי המהפכני בעיר פשט בשנים 1848-1849. חייו ניצלו הודות לעדות שקר שמסרו חבריו בבית דין צבאי. הוא  היה מהנדס מכונות וממציא בוגר מוסדות השכלה בווינה וניהל בבירת אוסטריה בית חרושת לעיבוד מתכות שנשא את שמו. האם הייתה בת למשפחת איכרים, אצילים קטנים לשעבר, קתוליים, מן היישוב סלשגיירק (Szőlősgyörök). בחתונה הוכרח ציגלר על ידי הכומר להתחייב לגדל את ילדיו בדת הקתולית. הוא עצמו נאלץ מסיבות חומריות להמיר את דתו לנצרות רומית-קתולית בשנת 1879, 7 ימים לפני מותו.
גזה גארדוני היה הבן הבכור מבין 7 ילדים. היו לו אחות וחמישה אחים, מהם שרדו רק שניים - בלה וארפאד. 
הוא השתמש לראשונה בשם המשפחה גארדוני (שם יישוב הולדתו ), במאי 1881 כשפרסם תחתיו - Géza Z.Gárdonyi - רשימה הומוריסטית בעיתון הסאטירי "Füllentő". החל משנת 1881 התחיל הסופר להשתמש בשם החדש יותר ויותר, גם ללא ציון האות Z האמצעית, ומשנת 1890 ואילך חתם את כל ספריו בשם החדש. בשנת 1897 נרשם שינוי שמו גם בפנקס הלידות ביישוב הולדתו.
הוא למד ביישוב שאי, אחר כך בגימנסיות רפורמיות (קלוויניסטיות) בשארושפאטאק (1875-1874) ובפשט (1878-1875) ואחר כך סיים מדרשה למורים באגר (1882-1878). בשנת 1881 לימד כעוזר מורה ומנהל מקהלה ביישוב קאראד (Karád). אחרי שבשנת 1882 קיבל תעודת הסמכה להוראה, 
והחל מלמד בבתי ספר יסודיים קתוליים כעוזר מורה בכפרים דווצ'ר (1883), שארוואר (1884) ודברון בטרנסדנוביה וחי חיי דלות.
ביוגרפיה > פעילותו כעיתונאי

בגלל הצקות מצד גורמי הניהול הכנסייתיים, עזב את ההוראה באוקטובר 1885. הוא התחתן עם מאריה צ'אני מן היישוב דברון ועבר לגור עמה בעיר גיור . שם החל לעבוד כעיתונאי בעיתונים "הזאנק" (Hazánk - "מולדתנו") ו-"Győri közlöny" ("הביטאון של גיור") (1888-1885).
חיי הנישואים כשלו במהרה והקריירה העיתונאית לא זינקה כרצונו. הזוג נפרד בשנת 1892.
בשנת 1886 הקים כתבי עת חינוכיים בשם "ידיד המורים" (Tanítóbarát) ו-"Néptanítók Naptára" (לוח השנה של מורי העם"). אחרי גישושים קצרים בבודפשט, חזר לגיור למערכת העיתון "גיורי הירלפ" (Győri Hírlap), אחר כך עבד בעיתונים בעיר סגד - "סגדי היראדו" (Szegedi Hírado חדשות סגד, 1889-1888) ו"סגדי נפלו" (Szegedi Napló היומון של סגד, 1891-1889). להשלמת פרנסתו, כתב סיפורים בעילום שם. באותה תקופה פרסם סיפורים שבמרכזם דמות השופט הכפרי גרה גאבור (Göre Gábor) הערוכים כמכתבים הומוריסטיים.
אחרי שנת 1891 עבד כעיתונאי בעיר ארד וסביבתה. בדצמבר 1891 התיישב בבודפשט, שם מונה שנה אחר-כך לתפקיד ראש מדור בעיתון "מגיאר הירלפ". כתיבתו בעיתון זה הביאה לו פרסום.